ועדת החוץ והביטחון הזמנית, כנסת 24, פרוטוקול מספר 15, 2021-06-09 09:00

אורנה ברביבאי: בוקר טוב חברים.

אורנה ברביבאי: במסגרת ועדת חוץ וביטחון יתקיים היום דיון סגור בנושא משרד החוץ.

אורנה ברביבאי: כאמור, ועדת חוץ וביטחון זה גם חוץ ובעיקר, מתוך התפיסה שחוץ וביטחון, שניהם ביחד, מחברים וקושרים את עניין הביטחון הלאומי כמקשה אחת.

אורנה ברביבאי: אנשי שמחה מאוד לארח כאן היום את שר החוץ במסגרת דיווח שנעשה לוועדה על התהליכים, על המגמות והאופן שבו שר החוץ היוצא רואה את האתגרים וההתמודדות בשנה האחרונה וכפי שהוא משאיר כאן לממשלת ישראל, בוודאי למי שיהיה שרה חוץ הבא, להתמודד עם האתגרים הבאים.

אורנה ברביבאי: אומר רק שאין מילים כדי להגדיר את חשיבות יחסי החוץ של מדינת ישראל.

אורנה ברביבאי: אנחנו יודעים באיזה מצב אשכנזי קיבל את משרד החוץ לפני כשנה – נדמה לי שהתמנית במאי 2020.

אורנה ברביבאי: היית פה בדצמבר בפעם האחרונה, כשנתת דיווח לוועדה.

אורנה ברביבאי: כבר אז אפשר היה לראות את החזון ששמת למשרד החוץ ואת האופן שבו אתה מגדיר את היעדים.

אורנה ברביבאי: אף אחד לא יכול היה להעלות על דעתו בהמשך את העוצמה של אתגרי משרד החוץ, בוודאי את העצימות של האנטישמיות וההתגברות שלה בעולם, את אתגר ה-ICC בכל ההקשר, היחסים עם אירופה, חילופי משטר בארצות הברית והאופן שבו צריך לבסס עבור ממש בחודש האחרון מבצע "שומר החומות" על כל אתגר ההסברה שהוא מכיל בתוכו.

אורנה ברביבאי: במובן הזה אני יכולה רק להביע הערכה מנקודת הראות שלי לדרך שהובלת את משרד החוץ.

אורנה ברביבאי: אין ספק שהאתגרים רבים ומגוונים, אבל היכולת למקד את האתגרים בצורה כל-כך ברורה ונהירה ולייצר תוכנית עבודה שיש בה גם מדדים להצלחה היא מאוד משמעותית.

אורנה ברביבאי: רק לפני שבוע היה פה דיון על ההסברה ואין לי ספק שנדבר על זה גם בדיון הסגור, מהי תפיסת העולם, האופן שבו אתה רואה את היכולת של ישראל להתמודד עם אתגרי ההסברה.

אורנה ברביבאי: שוב, תודה על זה שהגעת לוועדה ובהצלחה לנו.

גבריאל (גבי) אשכנזי: תודה רבה, גברתי היושבת-ראש, חברות וחברי הכנסת, זו לא פעם ראשונה שלי בוועדה.

גבריאל (גבי) אשכנזי: זה מקום שאני אוהב לחזור אליו, הייתי פה גם לפני זה.

גבריאל (גבי) אשכנזי: אני מקווה שהפגישה תענה על הציפיות.

גבריאל (גבי) אשכנזי: הוועדה ביקשה מאיתנו, פחות או יותר, זה לדבר כמעט על כל עולם התוכן של המשרד.

גבריאל (גבי) אשכנזי: הכנו את זה וערכנו את זה באופן שמכסה את הנושאים.

גבריאל (גבי) אשכנזי: אני מציע שאני אתן סקירה של בערך 50 דקות או כמעט שעה ואחרי זה תשאלו שאלות ותקיימו את הדיון על הנושאים שאולי לא העמקנו בהם.

גבריאל (גבי) אשכנזי: מכיוון שאני מכיר את הוועדה וגם חל פה עקרון הרציפות, אז בצוק העיתים אני מניח שמישהו אחר יעסוק בזה בשבוע הבא, אבל זה יהיה מונח בפני הוועדה עצמה כדיווח וכמסמך ואפשר יהיה להמשיך ממנו כי הבעיות לא מסתיימות והאתגרים קיימים.

גבריאל (גבי) אשכנזי: אומר בפתיחה לפני שאכנס למצגת שבשנה החולפת עמדו בפני ישראל במובן של הזירה הבין-לאומית המון אתגרים, אבל אני חושב שנכון לומר שהיו שלושה מעצבים מרכזיים – הם לא היחידים, אבל הם הגדולים.

גבריאל (גבי) אשכנזי: קודם כל, משבר הקורונה שהיה משבר עולמי.

גבריאל (גבי) אשכנזי: הוא הציג גם הזדמנויות, הוא הציג גם אתגרים.

גבריאל (גבי) אשכנזי: אבל הוא היה מעצב מרכזי גם ביחסי החוץ של המדינות, גם בזירות של הארגונים הבין-לאומיים ואני חושב שזה מעצב שנוכן להגיד עליו כמה מילים.

אורנה ברביבאי: במובן מסוים הוא יצר גם הזדמנות.

גבריאל (גבי) אשכנזי: אמרתי שאני אדבר על זה, כולל דיפלומטיית קורונה וחיסונים ודברים אחרים שהם בפירוש הזדמנות.

גבריאל (גבי) אשכנזי: המעצב הנוסף, אני חושב שאף אחד לא צפה אותו לפני שנה, אבל הוא התפתח, וזה החתימה על הסכמי השלום והנורמליזציה.

גבריאל (גבי) אשכנזי: זה דבר שהוא שינוי פרדיגמה שהפוטנציאל הגלום בו הוא עצום וזה שינוי דרמטי שאני חושב שהוא לא מספיק מסוקר או מובן.

גבריאל (גבי) אשכנזי: המעצב השלישי, אני מדבר רק על הזירה הבין-לאומית, הוא כמובן הכניסה של הממשל האמריקאי החדש.

גבריאל (גבי) אשכנזי: אמרתי את שלושת המעצבים.

גבריאל (גבי) אשכנזי: לא התייחסתי בהכרח ליעדים ולמטרות שקבענו למשרד.

גבריאל (גבי) אשכנזי: קבענו עוד הרבה דברים אחרים, אני אסקור אותם תכף בצורה מסודרת.

גבריאל (גבי) אשכנזי: אם אתם שואלים אותי, בסביבה הזאת אנחנו פעלנו.

גבריאל (גבי) אשכנזי: השתדלתי בתוך זה להביא את הנכסיות של מדינת ישראל, לנצל את ההזדמנות ובאמת להתמודד עם האתגרים.

גבריאל (גבי) אשכנזי: אני אעמוד על זה בהמשך.

גבריאל (גבי) אשכנזי: אני יכול להגיד לכם במבט שיפוטי – אני אשתדל להוכיח את זה בסקירה – שבשנה האחרונה מעמדה של ישראל בזירה הבין-לאומית התחזק.

גבריאל (גבי) אשכנזי: אני אנסה לשכנע אתכם אחרי זה ולהראות לכם איך.

גבריאל (גבי) אשכנזי: אני עושה אבחנה בין ממשלות, ארגונים בין-לאומיים, לבין ציבורים או דעת קהל.

גבריאל (גבי) אשכנזי: זה עמד למבחן במבצע "שומרי החומות".

גבריאל (גבי) אשכנזי: אני אעמוד בהרחבה, כפי שביקשתם, על איך הגדרנו לעצמנו, מה הייתה הדירקטיבה ומה אנחנו מבינים שקרה, איפה אנחנו חושבים שהיו פערים ואיפה היו הישגים.

גבריאל (גבי) אשכנזי: באופן כללי אני כבר אומר בפתיחה שבמהלך של המבצע ישראל זכתה לתמיכה בין-לאומית רחבה.

גבריאל (גבי) אשכנזי: מדינות מרכזיות בעולם הכירו בזכותנו להגן על עצמנו וגינו את חמאס.

גבריאל (גבי) אשכנזי: זה קנה לנו בסך הכול חופש פעולה.

גבריאל (גבי) אשכנזי: אני שמח לומר שבמהלך המבצע ובסופו לא התקבלה אף החלטה, למרות שהיו ניסיונות, אנטי-ישראלית, לא בזירה של מועצת הביטחון, לא בעצרת הכללית ולא באיחוד האירופי שהוא חשוב לנו.

גבריאל (גבי) אשכנזי: אני אגיד אחרי זה כמה מילים על אירופה.

גבריאל (גבי) אשכנזי: חשבתי שצריך לשפר את היחסים אותם – אבל על זה נדבר בהמשך.

גבריאל (גבי) אשכנזי: למיטב שיפוטי, משרד החוץ חזר להיות משרד רלוונטי יותר.

גבריאל (גבי) אשכנזי: כשעשינו סדנאות בכניסה והגדרנו את החזון ממנו גזרנו את היעדים, דיברתי על ארבעת המ"מים.

גבריאל (גבי) אשכנזי: מעבר להיות זרוע מדינית מתכללת, זה להיות משרד מוביל, מתכלל ומשפיע על מדיניות החוץ של ישראל.

גבריאל (גבי) אשכנזי: אני חושב שאנחנו שם.

גבריאל (גבי) אשכנזי: יכול להיות שהחלטנו לא נכון, אבל אני לא יכול להגיד שאני כשר חוץ או המשרד ואנשיו ואנשי המקצוע לא היינו שותפים בתהליכי קבלת ההחלטות, אם זה בפגישות המצומצמות עם הדרג המדיני, אם זה בקבינטים, אם זה בפורומים הבין-סוכנותיים ואחרים.

גבריאל (גבי) אשכנזי: אני חושב שבמובן הזה קיבלנו את ההזדמנות, יצרנו את הנגישות של המשרד למקומות האלה, להביא את חוות הדעת שלנו ואת הערכות המצב המדיניות שלנו.

גבריאל (גבי) אשכנזי: אני חושב שזה חשוב מאוד לתהליך קבלת ההחלטות במדינה ואני בטוח שזה ימשיך כך.

גבריאל (גבי) אשכנזי: למרות שמשבר הקורונה הציב לנו אתגרים משמעותיים, הצלחנו לקיים יחסי חוץ.

גבריאל (גבי) אשכנזי: למעלה מ-45 שרי חוץ ביקרו פה במהלך השנה האחרונה.

גבריאל (גבי) אשכנזי: ככל שמסתכלים אחורה, זה מספר שיא.

גבריאל (גבי) אשכנזי: בניכוי חגים זה כמעט ביקור של שר חוץ פעם בשבוע.

גבריאל (גבי) אשכנזי: חלק מהם אומנם ביקר יותר מפעם אחת.

גבריאל (גבי) אשכנזי: אני לא מדבר על לפחות 10 נסיעות שלי לחוץ לארץ במהלך הקורונה, כולל ביקורים שלא היו כבר הרבה זמן.

גבריאל (גבי) אשכנזי: הייתי בקהיר בשבוע שעבר בהזמנת סאמח שוכרי, אחרי 13 שנה שלא היה שם שר חוץ.

גבריאל (גבי) אשכנזי: תראו, דברים שאפילו לא חומקים מהעין – אתם יודעים מתי בפעם האחרונה דרך מזכיר מדינה במשרד החוץ?

גבריאל (גבי) אשכנזי: מישהו יודע?

גבריאל (גבי) אשכנזי: לפני עשור.

גבריאל (גבי) אשכנזי: על השטיח של המשרד, לפני עשור.

גבריאל (גבי) אשכנזי: אני לא רוצה לדבר על ביקורי התמיכה.

גבריאל (גבי) אשכנזי: אני חושב שקשר של המשרד עם משרדי חוץ אחרים, קשר של שר חוץ עם שרי חוץ, הוא מאוד משפיע ומעצב יחסים.

גבריאל (גבי) אשכנזי: העובדה שאתה מצליח ליצור יחסי עבודה תקינים – אני לא רוצה להגיד מעבר לזה – עם שרי חוץ מרכזיים ומולים בעולם, זה קשור לשיח של תמורה, כמו הייקו הגרמני או דומיניק ראב הבריטי או נניח הפורטוגזי שהוא עכשיו נשיא האיחוד האירופי או שרי חוץ באזור, בין אם זה עבד אל לטיף מחריין או עבדאללה בן זאיד מאיחוד האמירויות או האמריקאי.

גבריאל (גבי) אשכנזי: אני אומר לכם, השיחות האלה משפיעות ומעצבות בתקופות מבחן.

גבריאל (גבי) אשכנזי: זו תהיה ההמלצה שלי גם לשר החוץ הבא.

גבריאל (גבי) אשכנזי: הקשר הזה הוא כלי מרכזי מאוד בעיצוב המדיניות.

גבריאל (גבי) אשכנזי: אני רוצה להגיד לכם שעיקר העבודה שלי ב"שומר החומות", מעבר לדיונים במשרד, הערכות מצב והשתתפות בדרג המדיני, שוחחתי עם למעלה מ-80 שרי חוץ.

גבריאל (גבי) אשכנזי: זו נראית לי עבודה מרכזית של שר חוץ במצב כזה.

גבריאל (גבי) אשכנזי: לפעמים שאלו אותי למה לא רואים אותך בטלוויזיה.

גבריאל (גבי) אשכנזי: אז יכול להיות שהייתי צריך להופיע.

גבריאל (גבי) אשכנזי: אני אומר לכם שראיון מוצלח ב-CNN או ב-FOX או בערוץ 22 הוא לא משפיע כמו השיחות עם שרי חוץ.

גבריאל (גבי) אשכנזי: בסוף אני צריך לדבר עם שרת החוץ הנורבגית שסייענו להם להיכנס לעצרת הכללית, למועצת הביטחון, שלא תעבוד עם הסיני על ניסוח של החלטה נגדנו – זה לא יקרה דרך ראיון.

גבריאל (גבי) אשכנזי: או לדבר עם שרי חוץ באירופה שהחלטה של שר החוץ של האיחוד האירופאי נגד ישראל לא תעבור כי צריך שם קונצנזוס וצריך לשכנע כמה מדינות.

גבריאל (גבי) אשכנזי: אני רוצה לומר לכם שהכלי הזה של קשר, שיח שוטף וקבוע ברמה של שרי חוץ הוא דבר מאוד חשוב, מעבר לשיח של המשרד.

גבריאל (גבי) אשכנזי: לבסוף, אני רוצה להגיד שמשרד החוץ בשנה אחרונה עבר שינוי לא פשוט, הן בהיבטי המשאבים – כשהתחלתי את התפקיד, חשוב להגיד את זה לוועדה, התקציב היה 1.2 והוא עבר קיצוץ.

גבריאל (גבי) אשכנזי: שום משרד לא עבר, לא פלט ולא כלום, הוא ירד בבת אחת מ-1.6 ל-1.2 בשנה אחת.

גבריאל (גבי) אשכנזי: זה קיצוץ שלא עבר על שום משרד.

גבריאל (גבי) אשכנזי: זה דבר שהיה צריך לתחקר למה זה קרה.

גבריאל (גבי) אשכנזי: אני אומר את זה במבט צופה פני עתיד – זה שיתק את המשרד.

גבריאל (גבי) אשכנזי: אני שמח שמיד אחרי כניסתי לתפקיד הגעתי להסכמה עם שר האוצר והוספנו 500 מיליון שקל בחודש.

גבריאל (גבי) אשכנזי: אנחנו על 1.7.

גבריאל (גבי) אשכנזי: היו מצבים ששגרירים ביקשו מקהילות יהודיות כסף כדי לעשות אירוע.

גבריאל (גבי) אשכנזי: זה המצב שהיינו בו.

גבריאל (גבי) אשכנזי: אתם יודעים מה זה תקציב קשוח.

גבריאל (גבי) אשכנזי: אני אומר את זה כי בלי תקציב פעילות זה לא עובד.

גבריאל (גבי) אשכנזי: אחד מהכלים הכי אפקטיביים של המשרד זה זרוע סיוע החוץ שלנו, מה שידוע בתור מש"ב.

גבריאל (גבי) אשכנזי: אני אציג לכם אחרי זה נתונים.

גבריאל (גבי) אשכנזי: הדבר הזה הוא כלי מרכזי מאוד.

גבריאל (גבי) אשכנזי: כל משרד חוץ בעולם יש לו תוכנית סיוע.

גבריאל (גבי) אשכנזי: היא בערך 10% מהתקציב שלו, אם בודקים.

גבריאל (גבי) אשכנזי: עם תקציב לא גדול אנחנו יכולים לשנות המון דברים ולהפך.

גבריאל (גבי) אשכנזי: אז שינינו את התקציב, שינינו את תרבות העבודה, אנחנו הרבה יותר בין-סוכנותיים.

גבריאל (גבי) אשכנזי: בדיונים במשרד באים משרדים אחרים כי אנחנו מתכללים את העבודה לא במקומם.

גבריאל (גבי) אשכנזי: אני מדגיש: אחרי הדיפלומטיה המדינית, הדיפלומטיה הכלכלית – אני לא במקום משרד הכלכלה – יש נספחים או שליחים של הכלכלה, הם יושבים במשרדים אצלנו, אבל הדיפלומט הישראלי צריך לקדם את זה.

גבריאל (גבי) אשכנזי: אנחנו עושים איתם דיונים – אני אציג לכם את הנתונים אחרי זה.

גבריאל (גבי) אשכנזי: אנחנו יותר מסודרים בתהליכי עבודה, תכנון, הערכות מצב, תוכנית עבודה שנתית נגזרת מרב-שנתית.

גבריאל (גבי) אשכנזי: אני חושב שבמובן הזה המשרד עובד יותר שיטתית, הייתי אומר, בצורה נכונה, כולל במבצע "שומר החומות".

גבריאל (גבי) אשכנזי: לא סתם חדר מצב אלא המשרד כולו במין שעון פעילות.

גבריאל (גבי) אשכנזי: אנחנו לא נלחמים, אבל מפעילים שעון פעילות עם הערכות מצב מדיניות וכל מה שקשור לזה.

גבריאל (גבי) אשכנזי: אלה דברים חשובים.

גבריאל (גבי) אשכנזי: על כל הדברים האלה אני אדבר בהרחבה.

גבריאל (גבי) אשכנזי: רק רציתי להציג אותם בפתיחה.

גבריאל (גבי) אשכנזי: מיד נעבור למצגת, ברשותכם, אם אפשר.

שמואל לטקו: שנייה.

שמואל לטקו: עכשיו סוגרים את הדיון ועוברים לנושא - - -

גבריאל (גבי) אשכנזי: לסיום.

גבריאל (גבי) אשכנזי: מאוד אהבתי את העבודה במשרד.

גבריאל (גבי) אשכנזי: לא הסתרתי את זה.

גבריאל (גבי) אשכנזי: אני חושב שיש אנשים יוצאים מן הכלל במשרד החוץ.

גבריאל (גבי) אשכנזי: שום דבר ממה שקרה לא יכול לקרות בלי האנשים המקצועיים האלה.

גבריאל (גבי) אשכנזי: אני חושב שיש שם איכות בלתי רגילה.

גבריאל (גבי) אשכנזי: הייתי עושה דיון – למשל, עשיתי דיון על איך נערכים לממשל החדש, אתה מסכל על החדר, יש שם בערך 300 שנות עבודה של אנשים שעבדו עם הקונגרס, עם הגבעה, עם הדמוקרטים, עם הרפובליקאים.

גבריאל (גבי) אשכנזי: אין תחליף להיכרות הזאת.

גבריאל (גבי) אשכנזי: אין תחליף לפריסה העולמית של המשרד.

גבריאל (גבי) אשכנזי: אין שום משרד בעולם עם רציפות כזאת, עם נוכחות כזאת.

גבריאל (גבי) אשכנזי: אלה פשוט אנשים מצוינים.

גבריאל (גבי) אשכנזי: נעשה להם קצת עוול לפני שנכנסתי ואני רוצה לנצל את ההזדמנות הזאת להודות להם, גם בפני הוועדה.

גבריאל (גבי) אשכנזי: אני חושב שכל מי שיגיע לשם ייווכח באיכות הזאת.

גבריאל (גבי) אשכנזי: ראיתי בזה זכות להיות איתם ואני באמת מוצא לנכון להודות להם פה.

גבריאל (גבי) אשכנזי: אני עוד אודה למשרד בעצמי.

גבריאל (גבי) אשכנזי: תודה.

אורנה ברביבאי: אני רוצה להגיד לך בהקשר הזה של האנשים, כולנו עוקבים לאורך שנים אחרי משרד החוץ והיכולת שלו לממש את האחריות שלו.

אורנה ברביבאי: הדבר שניכר בשנה האחרונה זה החזרת גאוות היחידה לאנשי משרד החוץ שהרגישו בשנים האחרונות שהם נדחקים ושהם לא מצליחים לממש את האחריות שלהם במובן הזה.

אורנה ברביבאי: אפשר לזקוף את זה בהחלט לך.

אורנה ברביבאי: תודה רבה.

אורנה ברביבאי: אנחנו סוגרים את הדיון כאן וממשיכים בדיון סגור.

אורנה ברביבאי: תודה.